Welkom by SA Vryskutskrywer - Skryfmekka
Redakteurs en tydskifte kom en gaan gereeld. 'n Afdeling waar veral vryskutjoernaliste hulle van die stand van die media kan vergewis is noodsaaklik. Ons probeer dus om die bedryfsnuus-inligting so dikwels moontlik by te werk om jou deurentyd ingelig te hou.
Klik net op die skakel om na die volledige berig of persverklaring herlei te word, indien van toepassing.
Kontak ons met enige bedryfsnuus.
Associated Media Publishing sluit sy deure
Associated Media Publishing, die uitgewer van Cosmopolitan, House & Leisure, Good Housekeeping and Women on Wheels, sluit op Vrydag 1 Mei sy deure permanent vanweë die "verwoestende" impak van Covid-19, wat daartoe gelei het dat drukwerk en verspreidingskanale gesluit is. Lees meer...
Independent Mediagroep sny salarisse
Joernaliste van The Star, The Cape Times, Pretoria News en Isolezwe, asook African News Agency, wat almal uit die Independent Mediagroep se stal kom, se salarisse gaan met tot 45% gesny word weens die verminderde advertensieinkomste wat die Covid-19 virusuitbreking tot gevolg het. Intussen het die Suid-Afrikaanse Nasionale Redakteursforum (SANEF) laat weet hulle sal dié salarisinkortings beveg. Lees die volledige berigte hier en hier.
Uitgewers benoud, maar moedig
Met die staat van inperking wat as gevolg van die COVID-19-pandemie tot 16 April 2020 in Suid-Afrika geld, moes plaaslike uitgewers drastiese stappe doen om die veiligheid van hul werknemers te verseker. Omdat boekwinkels en drukkerye se deure vir die afsienbare toekoms toe is, het die produksie en verspreiding van papierboeke vir alle praktiese doeleindes tot stilstand geknars. Hierdie verwikkelinge hou uiteraard ook ontwrigtende implikasies vir sommige uitgewers se publikasieprogram vir die jaar in. Lees verder...
Die Chris Barnard-prys
Die Croyez Literêre Toekenning sal voortaan as Die Chris Barnard-prys bekendstaan.
Christian Johan Barnard (bekend as Chris Barnard; 1939–2015) was 'n Suid-Afrikaanse outeur wat groot beroemdheid verwerf het met sy talle Afrikaanse romans, novelles, kortverhale, toneelspele, hoorspele, draaiboeke en televisiedramas. Barnard was deel van die sogenaamde Sestigers-beweging en in 1975 ’n medestigter van die Afrikaanse Skrywersgilde. Hy was met die aktrise en rolprentregisseur Katinka Heyns getroud. Heyns sal by dié projek betrokke wees en jaarliks die pryse by die gala-aand oorhandig.
Persverklaring: Penguin Random House verkry LAPA Uitgewers
(19 Februarie 2020, Kaapstad) - Penguin Random House Suid-Afrika, ’n afdeling van Penguin Random House en die grootste Engelstalige uitgewer in Suid-Afrika, het vandag aangekondig hy het LAPA Uitgewers, die land se grootste Afrikaanstalige uitgewer, by die ATKV gekoop. Lees volledige persverklaring...
Die digitale omwenteling het gelei tot die ontstaan van ’n kuberwêreld waarbinne veral mense in ryker lande toegang tot nuus op elke vasteland in die wêreld het. Sosiale-media-platforms soos Facebook en Twitter, asook interaktiewe nuuswebwerwe, maak dit nou vir Jan Publiek moontlik om ’n mening te lug én self nuus te genereer. Dalende sirkulasiesyfers by koerante lei tot kleiner nuuskantore waar ’n handjievol joernaliste dikwels nuus ál vinniger vir aanlyn nuuswebwerwe moet produseer, terwyl hulle terselfdertyd aan die verwagtinge van ’n toenemend meer betrokke lesers moet voldoen. In hierdie verkennende studie is gefokus op die uitdagings wat joernaliste in buitekantore in die gesig staar terwyl hulle ’n tegnologies veeleisende omgewing moet bestuur. Buitekantoorjoernaliste is ’n uitstekende onderwerp van navorsing hieroor, omdat hulle grootliks onafhanklik van die hoofkantoor werk en as’t ware hul eie nuusredakteurs is. Hul take is gevolglik uiters omvattend, omdat dit bykans elke aspek van nuusbestuur insluit – anders as in die geval van joernaliste in die hoofkantoor, waar die nuusredakteur hoofsaaklik verantwoordelik is vir die daaglikse nuusbestuur. Lees verder...
Kan die gedrukte media oorleef?
Die dae van die gedrukte media – die tradisionele koerante en tydskrifte soos ons dit ken – se dood kom al hoe nader en skyn onafwendbaar te wees indien ons nie ander planne beraam om nuwe sakemodelle te skep wat die lewe van dié media verleng nie.
Die fenomenale opkoms van nuwe tegnologie, veral die internet, het ŉ skadu gegooi oor die toekoms van die gedrukte media. Die leesgewoontes van mense – veral die jonger geslag – het ŉ dramatiese negatiewe uitwerking op die voortbestaan van koerante en tydskrifte. Lees verder...
Mense wat skuldig bevind word aan die onregmatige handel in e-boeke, kan ’n boete van R5 000 of drie jaar tronkstraf vir dié misdaad opgelê word, sê André Myburgh, ’n regsgeleerde wat in kopiereg in die uitgewersbedryf spesialiseer. Lees verder...
<< Vorige blad